עונת 2018/2019 ב-NBA

עונת 2018/2019 היא העונה ה-73 של ליגת ה-NBA. בסיום העונה זכתה טורונטו ראפטורס באליפות ה-NBA הראשונה בתולדותיה, לאחר שגברה בסדרת הגמר על גולדן סטייט ווריורס, בתוצאה 4–2. בתואר ה-MVP של סדרת הגמר זכה קוואי לנארד.

מילווקי באקס סיימה את העונה הסדירה עם מאזן הניצחונות הטוב ביותר, 60–22, ושחקנה יאניס אדטוקומבו זכה בתואר ה-MVP של העונה הסדירה. ג'יימס הארדן מיוסטון רוקטס היה "מלך הסלים" של העונה, לאחר שקלע 36.1 נקודות בממוצע למשחק, שהיה ממוצע הנקודות הגבוה ביותר מאז עונת . משחק האולסטאר נערך ב-17 בפברואר 2019 בספקטרום סנטר, אולמה הביתי של קבוצת שארלוט הורנטס.

הייתה זו עונתם האחרונה בקריירה של דירק נוביצקי, דוויין וייד וטוני פארקר, שלושה מהשחקנים הבולטים ב-NBA בשני העשורים האחרונים.

דראפט 2018
דראפט ה-NBA 2018 נערך ב-21 ביוני 2018 בברקליס סנטר, אולמה הביתי של קבוצת ברוקלין נטס. בהגרלת ה"לוטרי" שנערכה ב-15 במאי נקבע שפיניקס סאנס תבחר ראשונה בדראפט, ובמקומות השני והשלישי יבחרו סקרמנטו קינגס ואטלנטה הוקס, בהתאמה. בבחירה הראשונה נלקח הסנטר דיאנדרה אייטון מאוניברסיטת אריזונה על ידי הסאנס, ואחריו בחרה סקרמנטו את הפאוור פורוורד מרווין באגלי. בבחירה השלישית בחרה אטלנטה את הגארד הסלובני לוקה דונצ'יץ', ומיד שלחה אותו בטרייד לדאלאס מאבריקס בתמורה לבחירה החמישית, טריי יאנג, ובחירת דראפט עתידית.

שינויים בסגלי הקבוצות
חילופי מאמנים
 תאריך מינוי  קבוצה  מאמן נכנס  מאמן יוצא  סימוכין לפני תחילת העונה 2 במאי 2018  פיניקס סאנס  איגור קוקושקוב  ג'יי טריאנו  7 במאי 2018  ניו יורק ניקס  דייוויד פיזדייל  ג'ף הורנסק  10 במאי 2018  שארלוט הורנטס  ג'יימס בורגו  סטיב קליפורד  11 במאי 2018  אטלנטה הוקס  לויד פירס  מייק בודנהולצר  17 במאי 2018  מילווקי באקס  מייק בודנהולצר  ג'ו פרונטי  30 במאי 2018  אורלנדו מג'יק  סטיב קליפורד  פרנק ווגל  11 ביוני 2018  דטרויט פיסטונס  דוויין קייסי  סטן ואן גנדי  14 ביוני 2018  טורונטו ראפטורס  ניק נרס  דוויין קייסי  במהלך העונה 28 באוקטובר 2018  קליבלנד קאבלירס  לארי דרו  טיירון לו  3 בדצמבר 2018  שיקגו בולס  ג'ים בוילן  פרד הויברג  6 בינואר 2019  מינסוטה טימברוולבס  ראיין סונדרס  טום ת'יבודו 

שחקני NBA בולטים שפרשו ממשחק
 תאריך הודעה  שחקן  קבוצה אחרונה ב-NBA  עונות ב-NBA  סימוכין 10 במאי 2018  ניק קוליסון  אוקלהומה סיטי ת'אנדר  15  23 במאי 2018  מו ויליאמס  קליבלנד קאבלירס  13  17 ביולי 2018  רוי היברט  דנוור נאגטס  9  27 באוגוסט 2018  מאנו ג'ינובילי  סן אנטוניו ספרס  16  30 באוגוסט 2018  דייוויד וסט  גולדן סטייט ווריורס  15  6 בספטמבר 2018  בוריס דיאו  יוטה ג'אז  14  24 בספטמבר 2018  מייק דאנליבי הבן  אטלנטה הוקס  15  14 באוקטובר 2018  ריצ'רד ג'פרסון  דנוור נאגטס  17  23 במרץ 2019  אל ג'פרסון  אינדיאנה פייסרס  14 

שחקנים חופשיים בולטים
 תאריך חתימה  שחקן  קבוצה חדשה  קבוצה קודמת  סימוכין 6 ביולי 2018  טייריק אוונס  אינדיאנה פייסרס  ממפיס גריזליס  ראז'ון רונדו  לוס אנג'לס לייקרס  ניו אורלינס פליקנס  טרבור אריזה  פיניקס סאנס  יוסטון רוקטס  דיאנדרה ג'ורדן  דאלאס מאבריקס  לוס אנג'לס קליפרס  דמרקוס קאזינס  גולדן סטייט ווריורס  ניו אורלינס פליקנס  9 ביולי 2018  לברון ג'יימס  לוס אנג'לס לייקרס  קליבלנד קאבלירס  אלפריד פייטון  ניו אורלינס פליקנס  פיניקס סאנס  ג'וליוס רנדל  ניו אורלינס פליקנס  לוס אנג'לס לייקרס  12 ביולי 2018  דווייט הווארד  וושינגטון ויזארדס  ברוקלין נטס  14 ביולי 2018  ג'בארי פארקר  שיקגו בולס  מילווקי באקס  17 ביולי 2018  ברוק לופז  מילווקי באקס  לוס אנג'לס לייקרס 

טריידים בולטים
26 ביוני 2018: לוס אנג'לס קליפרס שלחה את אוסטין ריברס לוושינגטון ויזארדס, בתמורה למרצ'ין גורטאט.
18 ביולי 2018: סן אנטוניו ספרס שלחה את קוואי לנארד ודני גרין לטורונטו ראפטורס, בתמורה לדמאר דרוזן, יאקוב פולטל ובחירת דראפט עתידית.
25 ביולי 2018: בטרייד משולש בין אטלנטה הוקס, פילדלפיה 76' ואוקלהומה סיטי ת'אנדר נשלחו דניס שרדר (מאטלנטה) וטימותי לואוו-קברו (מפילדלפיה) לאוקלהומה סיטי, בעוד מייק מוסקאלה (מאטלנטה) נשלח לפילדלפיה, וג'סטין אנדרסון (מפילדלפיה), כרמלו אנתוני ובחירת דראפט עתידית (מאוקלהומה סיטי) נשלחו לאטלנטה.
12 בנובמבר 2018: מינסוטה טימברוולבס שלחה את ג'ימי באטלר וג'סטין פאטון לפילדלפיה 76' בתמורה לדאריו שאריץ', רוברט קובינגטון, ג'ריד ביילס ובחירת דראפט עתידית.
17 בדצמבר 2018: פיניקס סאנס שלחה את טרבור אריזה לוושינגטון ויזארדס בתמורה לקלי אוברה ואוסטין ריברס.
1 בפברואר 2019: ניו יורק ניקס שלחה את קריסטפס פורזינגיס, טים הארדוויי, קורטני לי וטריי ברק לדאלאס מאבריקס בתמורה לדניס סמית', דיאנדרה ג'ורדן, וסלי מת'יוז ושתי בחירות דראפט עתידיות.
6 בפברואר 2019: לוס אנג'לס קליפרס שלחה את טוביאס האריס, בובאן מריאנוביץ' ומייק סקוט לפילדלפיה 76', בתמורה ללנדרי שאמט, וילסון צ'נדלר, מייק מוסקאלה ו-4 בחירות דראפט עתידיות.
7 בפברואר 2019:
וושינגטון ויזארדס שלחה את אוטו פורטר לשיקגו בולס בתמורה לג'בארי פארקר, בובי פורטיס ובחירת דראפט עתידית.
דאלאס מאבריקס שלחה את הריסון בארנס לסקרמנטו קינגס בתמורה לזאק רנדולף וג'סטין ג'קסון.
ממפיס גריזליס שלחה את מארק גאסול לטורונטו ראפטורס בתמורה ליונאס ולנצ'יונאס, סי. ג'יי. מיילס, דלון רייט ובחירת דראפט עתידית.
בטרייד משולש בין מילווקי באקס, דטרויט פיסטונס וניו אורלינס פליקנס, נשלחו סטנלי ג'ונסון (מדטרויט) וג'ייסון סמית' (ממילווקי) לניו אורלינס, בעוד ניקולה מירוטיץ' (מניו אורלינס) נשלח למילווקי, ות'אן מייקר (ממילווקי) נשלח לדטרויט.

אולסטאר 2019
סוף-שבוע האולסטאר נערך בין התאריכים 15–17 בפברואר 2019 בספקטרום סנטר, אולמה הביתי של קבוצת שארלוט הורנטס. משחק האולסטאר עצמו התקיים ב-17 בפברואר.

משחק האולסטאר
כמדי שנה, עשרת השחקנים הפותחים במשחק נבחרו על פי שקלול קולות של אוהדים, שחקני הליגה ופרשנים, ואת 14 השחקנים המחליפים בחרו מאמני הליגה (5 שחקני חמישייה ו-7 מחליפים מכל אזור). בדומה למשחק האולסטאר הקודם, שני השחקנים בעלי מספר הקולות הרב ביותר לפתוח בחמישיות (אחד מהמזרח ואחד מהמערב) שימשו כ"קפטנים" של קבוצתם, אותה הרכיבו מתוך יתר השחקנים שנבחרו להשתתף במשחק, במהלך "דראפט" בין הקפטנים בו בחרו את השחקנים לסירוגין.

לברון ג'יימס (לוס אנג'לס לייקרס) ויאניס אדטוקומבו (מילווקי באקס) זכו במספר הקולות הרב ביותר, ובכך נבחרו לשמש כשני הקפטנים. מייקל מלון (דנוור נאגטס) נבחר לאמן את "קבוצת לברון", ומייק בודנהולצר (מילווקי באקס) נבחר לאמן את "קבוצת יאניס".

יתר שחקני החמישיות הפותחות היו ג'ואל אמביד, קווין דוראנט, פול ג'ורג', קוואי לנארד, ג'יימס הארדן, קיירי אירווינג, סטפן קרי וקמבה ווקר. כשחקני ספסל, נבחרו מהמזרח השחקנים ניקולה ווצ'ביץ', בלייק גריפין, בן סימונס, כריס מידלטון, ויקטור אולדיפו, בראדלי ביל וקייל לאורי, ומהמערב נבחרו קארל-אנתוני טאונס, ניקולה יוקיץ', אנתוני דייוויס, למרכוס אולדרידג', קליי תומפסון, דמיאן לילארד וראסל וסטברוק. כמחליפו של אולדיפו הפצוע במשחק האולסטאר נבחר דיאנג'לו ראסל. כמו כן זומנו להשתתף במשחק השחקנים דוויין וייד ודירק נוביצקי אשר צפויים לפרוש בסיום העונה. בדראפט בין הקפטנים, אשר נערך ושודר ב-7 בפברואר, נלקח ראשון קווין דוראנט (על ידי ג'יימס), ואחריו נלקח סטפן קרי (על ידי אנדטוקומבו).

במשחק האולסטאר עצמו ניצחה "קבוצת לברון" בתוצאה 178–164. קווין דוראנט זכה בתואר ה-MVP של משחק האולסטאר לאחר שהוביל את הקבוצה המנצחת עם 31 נקודות.

החלפה ^- דיאנג'לו ראסל נבחר להחליף את ויקטור אולדיפו הפצוע ב"קבוצת יאניס".

אירועים נוספים
 משחק הכוכבים העולים - נערך ב-15 בפברואר. במשחק השתתפו 20 רוקיז ושחקנים בעונתם השנייה ב-NBA, שחולקו לשחקנים אזרחי ארצות הברית ("קבוצת ארצות הברית") ושחקנים משאר מדינות העולם ("קבוצת העולם"). "קבוצת ארצות הברית" ניצחה בתוצאה 161–144, ובתואר ה-MVP של המשחק זכה קייל קוזמה (לוס אנג'לס לייקרס) שקלע 35 נקודות.
תחרות השלשות - נערך ב-16 בפברואר, ג'ו האריס (ברוקלין נטס) זכה בתחרות. יתר המתמודדים היו קמבה ווקר (שארלוט), סטפן קרי (גולדן סטייט), סת' קרי (פורטלנד), דמיאן לילארד (פורטלנד), באדי הילד (סקרמנטו), דווין בוקר (פיניקס), דני גרין (טורונטו), כריס מידלטון (מילווקי) ודירק נוביצקי (דאלאס).
תחרות ההטבעות - נערך ב-16 בפברואר, המידו דיאלו (אוקלהומה סיטי ת'אנדר) זכה בתחרות. יתר המתמודדים היו דניס סמית' (ניו יורק), מיילס ברידג'ס (שארלוט) וג'ון קולינס (אטלנטה).
אתגר הכישורים - נערך ב-16 בפברואר, ג'ייסון טייטום (בוסטון סלטיקס) זכה בתחרות. יתר המתמודדים היו מייק קונלי (ממפיס), טריי יאנג (אטלנטה), דיארון פוקס (סקרמנטו), לוקה דונצ'יץ' (דאלאס), קייל קוזמה (לייקרס), ניקולה יוקיץ' (דנוור) וניקולה ווצ'ביץ' (אורלנדו).

העונה הסדירה
טבלת העונה הסדירה

מובילי הקטגוריות הסטטיסטיות
 קטגוריה  שחקן  קבוצה  ערך נקודות למשחק  ג'יימס הארדן  יוסטון רוקטס  36.1 ריבאונדים למשחק  אנדרה דראמונד  דטרויט פיסטונס  15.6 אסיסטים למשחק  ראסל וסטברוק  אוקלהומה סיטי ת'אנדר  10.7 חטיפות למשחק  פול ג'ורג'  אוקלהומה סיטי ת'אנדר  2.2 חסימות למשחק  מיילס טרנר  אינדיאנה פייסרס  2.7 איבודים למשחק  ג'יימס הארדן  יוסטון רוקטס  5.0 אחוזים מהשדה  רודי גובר  יוטה ג'אז  66.9% אחוזים מהקו  מלקולם ברוגדון  מילווקי באקס  92.8% אחוזים לשלוש  ג'ו האריס  ברוקלין נטס  47.4% נקודות מדד למשחק  יאניס אדטוקומבו  מילווקי באקס  30.9 דאבל דאבלים  אנדרה דראמונד  דטרויט פיסטונס  69 טריפל דאבלים  ראסל וסטברוק  אוקלהומה סיטי ת'אנדר  34

שיאים עונתיים למשחק
 קטגוריה  שחקן  קבוצה  ערך נקודות  ג'יימס הארדן  יוסטון רוקטס  61 ריבאונדים  קארל-אנתוני טאונס  מינסוטה טימברוולבס  27 אסיסטים  ראסל וסטברוק  אוקלהומה סיטי ת'אנדר  24 חטיפות  קיירי אירווינג  בוסטון סלטיקס  8 חסימות  חסן וייטסייד  מיאמי היט  9 מיטשל רובינסון  ניו יורק ניקס שלשות  קליי תומפסון  גולדן סטייט ווריורס  14

פרסים
פרסים עונתיים
הזוכים בפרסים העונתיים מטעם הליגה הוכרזו בטקס רשמי אשר נערך ב-24 ביוני 2019, בעיר לוס אנג'לס.
 MVP של העונה הסדירה – יאניס אדטוקומבו (מילווקי באקס)
 שחקן ההגנה של העונה – רודי גובר (יוטה ג'אז)
 רוקי השנה – לוקה דונצ'יץ' (דאלאס מאבריקס)
 השחקן השישי של העונה – לו ויליאמס (לוס אנג'לס קליפרס)
 השחקן המשתפר של העונה – פסקל סיאקם (טורונטו ראפטורס)
 מאמן השנה – מייק בודנהולצר (מילווקי באקס)
 מנהל השנה – ג'ון הורסט (מילווקי באקס)
פרסים חברתיים:
 פרס הספורטיביות – מייק קונלי (ממפיס גריזליס)
 פרס האזרחות – דמיאן לילארד (פורטלנד טרייל בלייזרס)
 פרס השחקן הקבוצתי – מייק קונלי (ממפיס גריזליס)
 פרס עזרה לקהילה – בראדלי ביל (וושינגטון ויזארדס)

חמישיות העונה:
 החמישייה הראשונה החמישייה השנייה החמישייה השלישית סטפן קרי (גולדן סטייט ווריורס)  קיירי אירווינג (בוסטון סלטיקס)  קמבה ווקר (שארלוט הורנטס) ג'יימס הארדן (יוסטון רוקטס)  דמיאן לילארד (פורטלנד טרייל בלייזרס)  ראסל וסטברוק (אוקלהומה סיטי ת'אנדר) פול ג'ורג' (אוקלהומה סיטי ת'אנדר)  קוואי לנארד (טורונטו ראפטורס)  לברון ג'יימס (לוס אנג'לס לייקרס) יאניס אדטוקומבו (מילווקי באקס)  קווין דוראנט (גולדן סטייט ווריורס)  בלייק גריפין (דטרויט פיסטונס) ניקולה יוקיץ' (דנוור נאגטס)  ג'ואל אמביד (פילדלפיה 76')  רודי גובר (יוטה ג'אז)

חמישיות ההגנה:
 החמישייה הראשונה החמישייה השנייה אריק בלדסו (מילווקי באקס)  ג'רו הולידיי (ניו אורלינס פליקנס) מרכוס סמארט (בוסטון סלטיקס)  קליי תומפסון (גולדן סטייט ווריורס) פול ג'ורג' (אוקלהומה סיטי ת'אנדר)  קוואי לנארד (טורונטו ראפטורס) יאניס אדטוקומבו (מילווקי באקס)  דריימונד גרין (גולדן סטייט ווריורס) רודי גובר (יוטה ג'אז)  ג'ואל אמביד (פילדלפיה 76')

חמישיות הרוקיז:
 החמישייה הראשונה החמישייה השנייה טריי יאנג (אטלנטה הוקס)  קולין סקסטון (קליבלנד קאבלירס) לוקה דונצ'יץ' (דאלאס מאבריקס)  שיי גילג'ס-אלכסנדר (לוס אנג'לס קליפרס) מרווין באגלי (סקרמנטו קינגס)  לנדרי שאמט (לוס אנג'לס קליפרס) ג'ארן ג'קסון (ממפיס גריזליס)  קווין הרטר (אטלנטה הוקס) דיאנדרה אייטון (פיניקס סאנס)  מיטשל רובינסון (ניו יורק ניקס)

פרסים חודשיים
חודש שחקן החודש רוקי החודש מאמן החודשמזרחמערבמזרחמערבמזרחמערב אוקטובר ונובמבר  יאניס אדטוקומבו (מילווקי)  טוביאס האריס (ל.א. קליפרס)  טריי יאנג (אטלנטה)  לוקה דונצ'יץ' (דאלאס)  ניק נרס (טורונטו)  דוק ריברס (ל.א. קליפרס) דצמבר  יאניס אדטוקומבו (מילווקי)  ג'יימס הארדן (יוסטון)  קווין נוקס (ניו יורק)  לוקה דונצ'יץ' (דאלאס)  נייט מקמילן (אינדיאנה)  מייק ד'אנטוני (יוסטון) ינואר  ג'ואל אמביד (פילדלפיה)  ג'יימס הארדן (יוסטון)  טריי יאנג (אטלנטה)  לוקה דונצ'יץ' (דאלאס)  מייק בודנהולצר (מילווקי)  סטיב קר (גולדן סטייט) פברואר  יאניס אדטוקומבו (מילווקי)  פול ג'ורג' (אוקלהומה סיטי)  טריי יאנג (אטלנטה)  לוקה דונצ'יץ' (דאלאס)  מייק בודנהולצר (מילווקי)  טרי סטוטס (פורטלנד) מרץ ואפריל  יאניס אדטוקומבו (מילווקי)  ג'יימס הארדן (יוסטון)  טריי יאנג (אטלנטה)  לוקה דונצ'יץ' (דאלאס)  סטיב קליפורד (אורלנדו)  טרי סטוטס (פורטלנד)

 פלייאוף 2019 
כל אחת מסדרות הפלייאוף משוחקת בשיטת הטוב משבעה משחקים; הקבוצה הראשונה אשר מנצחת ארבעה משחקים מעפילה לשלב הבא. סדר המשחקים של הסדרות הוא 2–2–1–1–1, כלומר הקבוצה בעלת הדירוג הגבוה יותר (אשר מחזיקה ב"יתרון ביתיות") מארחת את שני המשחקים הראשונים, וכן את המשחקים החמישי והשביעי, בעוד יריבתה מארחת את המשחק השלישי, הרביעי והשישי.

סגל האלופה, טורונטו ראפטורס: קוואי לנארד, קייל לאורי, פסקל סיאקם, מארק גאסול, דני גרין, פרד ואנווליט, סרז' איבקה, נורמן פאוול, ג'ודי מיקס, פטריק מקאו, ג'רמי לין, אריק מורלנד, מלקולם מילר וכריס בושיי (אוג'י אנונובי וג'ורדן לויד נכללו בסגל אך לא השתתפו בפלייאוף).מאמן ראשי: ניק נרס.

קישורים חיצוניים




הערות שוליים

2018/2019
NBA